CELEX: 62022TN0112
Language: el
Date: 2022-03-02 00:00:00
Title: Υπόθεση T-112/22: Προσφυγή-αγωγή της 2ας Μαρτίου 2022 — Svenska Bankföreningen και Länsförsäkringar Bank κατά Επιτροπής

10.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/31
            
         
      Προσφυγή-αγωγή της 2ας Μαρτίου 2022 — Svenska Bankföreningen και Länsförsäkringar Bank κατά Επιτροπής
      (Υπόθεση T-112/22)
      (2022/C 191/40)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες-ενάγουσες: Ideella föreningen Svenska Bankföreningen med firma Svenska Bankföreningen, Näringsverksamhet (Στοκχόλμη, Σουηδία), Länsförsäkringar Bank AB (Στοκχόλμη) (εκπρόσωποι: P. Hansson, M. Eriksson και M. Persson, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Οι προσφεύγουσες-ενάγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής της 24ης Νοεμβρίου 2021 στην υπόθεση SA.56348(2021/N) — Σουηδία: Σουηδικός φόρος στα πιστωτικά ιδρύματα (1)
                  
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής οι προσφεύγουσες-ενάγουσες προβάλλουν έναν μόνο λόγο ακυρώσεως, με τον οποίο ισχυρίζονται ότι η Ευρωπαϊκή Επιτροπή παραβίασε τα δικονομικά δικαιώματα των προσφευγουσών-εναγουσών, καθόσον δεν κίνησε επίσημη διαδικασία έρευνας.
      Υποστηρίζεται ότι η Επιτροπή αντιμετώπισε αντικειμενικά σοβαρές δυσχέρειες κατά την προκαταρκτική εξέταση του κοινοποιηθέντος μέτρου και θα έπρεπε να κινήσει την επίσημη διαδικασία έρευνας. Για παράδειγμα:
      
                  —
               
               
                  οι προσφεύγουσες-ενάγουσες προβάλλουν ότι η Επιτροπή δεν έλαβε υπόψη το γεγονός ότι οι παράμετροι του συστήματος αναφοράς που προσδιόρισε η Επιτροπή έρχονταν σαφώς σε αντίθεση με τον σκοπό του φορολογικού κινδύνου.
               
            
                  —
               
               
                  Οι προσφεύγουσες-ενάγουσες υποστηρίζουν περαιτέρω ότι η Επιτροπή παρέλειψε να λάβει υπόψη της το γεγονός ότι τα πιστωτικά ιδρύματα που εμπίπτουν ή δεν εμπίπτουν στο πεδίο εφαρμογής του φορολογικού κινδύνου βρίσκονται σε συγκρίσιμη νομική και πραγματική κατάσταση, υπό το πρίσμα του σκοπού του φορολογικού συστήματος.
               
            
                  —
               
               
                  Επιπλέον, υποστηρίζεται ότι η Επιτροπή εφάρμοσε εσφαλμένα τη νομολογία του Δικαστηρίου κατά την εκτίμηση του κατώτατου ορίου φορολόγησης.
               
            
                  —
               
               
                  Οι προσφεύγουσες-ενάγουσες υποστηρίζουν επίσης ότι η Επιτροπή δεν έλαβε υπόψη το γεγονός ότι η διαφορετική μεταχείριση δεν ήταν δικαιολογημένη και σε καμία περίπτωση δεν ήταν αναλογική.
               
            
                  —
               
               
                  Τέλος, οι προσφεύγουσες-ενάγουσες ισχυρίζονται ότι η εξέταση που διενήργησε η Επιτροπή κατά τη διαδικασία προκαταρκτικής εξέτασης ήταν ανεπαρκής και ελλιπής.
               
            
         (1)  COM(2021) 8637 τελικό και βλ. δημοσίευση στην ΕΕ 2021, C 511, σ. 2.